Publication: Magyar Közlöny
Issue: MK-2004-57 (Year: 2004, Number: 57)
Era: 2004-2010
Section: a 9/1995. (VIII. 31.) KTM rendelethez]
Paragraph Index: 3706

3. A jármûföldelés/túltöltés észlelõ csatlakoztatása A töltõállványt fel kell szerelni túltöltés-észlelõ vezérlõegységgel, amely a jármûhöz csatlakoztatva üzembiztos engedélyezési jelet ad a feltöltésre, ha egyik tartályrekesz túltöltés-érzékelõ sem észlel magas folyadékszintet. 3.1. A jármûvet 6 vagy 10 érintkezõs ipari szabvány elektromos csatlakozón keresztül kell csatlakoztatni a töltõállványon lévõ vezérlõegységhez. A csatlakozódugaszt a jármûre kell szerelni, és a dugaszoló aljzatot a töltõállványra szerelt vezérlõegységhez csatlakoztatott mozgatható kábelhez kell kapcsolni. 3.2. A jármûvön a magasszint-érzékelõknek vagy 2-vezetékes termisztoros érzékelõknek vagy 2-vezetékes optikai érzékelõknek vagy 5-vezetékes optikai érzékelõknek vagy ezzel egyenértékû, kompatibilis érzékelõknek kell lenniük, feltéve, hogy a rendszer üzembiztos. (Megjegyzés: a termisztorok hõmérséklet együtthatójának negatívnak kell lennie.) 3.3. A töltõállványra szerelt vezérlõegységnek alkalmasnak kell lennie a 2-vezetékes vagy az 5-vezetékes jármûrendszerekhez. 3.4. A jármûvet úgy kell csatlakoztatni a töltõállványhoz a túltöltés érzékelõk közös visszatérõ vezetékével, hogy azt a jármû alvázán keresztül a csatlakozódugasz 6-os vagy 10-es érintkezõjéhez kapcsolódjon. A dugaszoló aljzaton lévõ 6-os vagy 10-es érintkezõt a vezérlõegység készülékházához kell csatlakoztatni, amit viszont csatlakoztatni kell a töltõállvány földeléséhez. 3.5. Minden jóváhagyott alsótöltésû jármûvet el kell látni azonosító táblával (lásd a 2.3. pontot), amely mutatja a beszerelt túltöltés érzékelõ szenzorok típusát (azaz 2-vezetékes vagy 5-vezetékes).

Source: https://magyarkozlony.hu/hivatalos-lapok/b7ed7447c0a147d632ac86d318fd14fd8758a07a/dokumentumok/239b4445e012f1e77e82ba9e8447c7c160a7f8a1/letoltes